આ વિસ્તાર સમુદ્ર સપાટીથી ચાર મીટર નીચાણમાં છે. 1612માં દરિયો પૂરીને આ નગરીનું નિર્માણ કર્યું છે. રિક્લેઈમ કરેલી ખનિજવાળી જમીન તથા દરિયા પરથી આવતો પવન ધરતી પર ઉચ્ચ કોટિનું ઘાસ ઉગાડે છે, જે આરોગીને અહીંથી ગાય કઢિયલ દૂધ આપે છે. આથી જ અહીનું ચીઝ દુનિયાભરમાં મશહૂર છે. એ પણ જસ્ટ, જાણી લો કે અહીંનાં દર્જેદાર દસ લિટર દૂધમાંથી બીમસ્ટર તરીકે પ્રસિદ્ધ એવું એક કિલો ચીઝ બને છે. અહીંની આશરે 15 લાખ ગાયનાં દૂધમાંનું અડધોઅડધ તો ચીઝ બનાવવામાં જ વપરાઈ જાય છે. આ ડેરી ઈન્ડસ્ટ્રી આશરે 57 હજાર લોકોને રોજગાર આપે છે.